OzLabs/hebrew-wiki-articles huggingface dataset:
ז'לקו רזנטוביץ'

ז'לקו רז'נטוביץ, המכונה "ארקאן" (17 באפריל 1952 – 15 בינואר 2000) היה פושע ומנהיג צבאי סרבי, המוכר בזכות פעילותו בארגון והנהגת כוחות מיליציה במהלך מלחמות יוגוסלביה. הוא היה ברשימות הפושעים המבוקשים ביותר של האינטרפול במהלך שנות ה-80 וה-70 בעבור מעשי רצח ושוד במדינות אירופה, ומאוחר יותר הואשם על ידי האו"ם בפשעים נגד האנושות. ארקאן נרצח בשנת 2000 לפני משפטו.

==קריירת פשיעה==
ארקאן נעצר לראשונה בשנת 1966 ונכלא שנה במוסד לעבריינים צעירים סמוך לבלגרד. אביו שלח אותו להתגייס לצי היוגוסלבי, אך הוא נמלט לפריז. ב-1969 נעצר על ידי המשטרה הצרפתית והוחזר ליוגוסלביה, שם נשפט לשלוש שנות מאסר. בשנים הללו, ארקאן היה חסוי תחת השגחת מפקד המשטרה החשאית היוגוסלבית, סטאנה דולאנץ. מדי פעם כששארקאן היה בצרות, דולאנץ עזר לו בתמורה לעזרתו למשטרה החשאית היוגוסלבית.

==משמר המתנדבים הסרבי==
באוקטובר 1990, עם החרפת המתיחות ביוגוסלביה, הקים ארקאן את משמר המתנדבים הסרבי שכונה "הטיגריסים של ארקאן", בחסות המטה הכללי היוגוסלבי. המיליציה הורכבה בעיקר מאולטראס של הכוכב האדום בלגרד.

הטיגריסים של ארקאן קבעו את המטה ובסיס האימונים שלהם בכפר ארדוט שבמזרח קרואטיה. המיליציה התקיימה מאמצע 1991 עד סוף 1995, תחילה באזור ווקובאר בקרואטיה. הכוח כלל כ-200 אנשי קבע, ובין 500 ל-1,000 איש בסך הכל. הכוחות התחמשו בציוד המשטרה במהלך המלחמות בקרואטיה ובוסניה.

בסתיו 1995 לחמו הטיגריסים של ארקאן באזור באניה לוקה, סאנסקי מוסט ופריידור. ארקאן פיקד בעצמו על רוב הפעולות, ותגמל את קציניו וחייליו המצטיינים בדרגות, עיטורים ושלל שנבזז במהלך הקרבות.

== FK אוביליץ' ==
בחודש יוני 1996, נרכש מועדון הכדורגל אוביליץ' על ידי רזנטוביץ' וזה והפך אותה לקבוצה מובילה בליגה הסרבית.

לאחר שמועות כי למועדון קשרים עם העולם התחתון הפכו לחשדות של אופ"א התפטר ארקאן מתפקיד נשיא אוביליץ' ומסרו לצצה<ref></ref>.

==קישורים חיצוניים==

* 
* 
* 

==הערות שוליים==

קטגוריה:פוליטיקאים סרבים
קטגוריה:פוליטיקאים יוגוסלבים
קטגוריה:סרבים ממוצא מונטנגרי
קטגוריה:סרבים שנולדו ב-1952
קטגוריה:נפטרים ב-2000
לוסי ארנון

לוסי ארנון (נולדה ב-7 באפריל 1928) היא זמרת סופרן ישראלית שפעלה בעיקר בשנות ה-50 ובשנות ה-60.

== ביוגרפיה ==
לוסי ארנון נולדה בעיר העתיקה בירושלים, בתם של דוסיה לבית וינשטיין ועזרא בר, דור חמישי בירושלים. אביה היה מורה במקצועו. בהיותה כבת שנתיים, בשנת 1930, עברה עם משפחתה לדרבן שבדרום אפריקה. לאחר שהות של כ-16 שנים בדרום אפריקה, בשנת 1946, שבה המשפחה ארצה והשתקעה בחיפה, שם גרה דודתה, שהייתה נשואה למלחין ומנצח המקהלות משה ביק. ארנון שימשה כעורכת וקריינית בתחנת שידור רדיו בריטית בשם J.C.L.A שפעלה בחיפה ושידרה עבור החיילים הבריטים.
בתקופת מלחמת העצמאות הצטרפה ללהקת הכרמל של חטיבת כרמלי. בשנת 1950 נישאה לאפרים ארנון, שאותו הכירה בלהקה. בשנות ה-50 נולדו לשניים בת ובן (מירית ואלדד).

ארנון השתתפה בהקלטה המקורית של מחזה האופרה "תמר", שהלחין בסוף שנות ה-50 מרק לברי. בשנות ה-60 יצא תקליט שלה, שכלל שירים של מלחינים בולטים מהקלאסיקה הישראלית: "אומרים ישנה ארץ" (טשרניחובסקי / אנגל), "עלם חן" (רות חשמן / מרדכי זעירא), "סירתי" (נחום נרדי), "קציר בעמק" (עמנואל הרוסי / משה וילנסקי), "אוּרי" (רפאל קלצ'קין / יששכר מירון), "השדה נצא" (דובי זלצר) ו"ביתי אל מול גולן" (יוסף נצר / חיים ברקני). את השירים עיבד שמעון כהן בליווי תזמורת הבידור של קול ישראל. בנוסף השתתפה לוסי בתקליט משירי "פינוקיו" ו"פיטר פן". בתקליט זה השתתפו בשירה גם ילדיה אלדד ומירית.

ארנון הרבתה להופיע עם תזמורת הבידור של קול ישראל והשתתפה במספר אירועים של הסתדרות העובדים הכללית ומועצת פועלי חיפה.
ביצועיה היו בעיקר בשפה העברית אבל היא שרה גם באנגלית וספרדית וקיימה מסע הופעות בינלאומי.
היא הופיעה גם לצידם של אלברט כהן, שושנה דמארי, יונה עטרי, שמעון בר ורמה סמסונוב.

ארנון הופיעה גם עם התזמורת הסימפונית חיפה, שרה עם להקת מדריגל החיפאית, שם צוין כי "שרה בקול נקי, ברור ובקלות", שימשה כסולנית המקהלה הקאמרית חיפה וכסולנית להקת זמרי הגליל בסיבוב ההופעות שלה בארצות הברית.
היא הרבתה להופיע בקיבוצים וכן בערבי פולקלור ישראלי בפני תיירים במלון "דן" בחיפה וכן הופיעה בפני תיירים באניות שעגנו בנמל חיפה.

ב-1967 ייצגה את ישראל בפסטיבל לזמר הקל שנערך ליד העיר סופוט שבפולין. היא החליפה את רבקה רז. משם נסעה להשתתף בפסטיבל זמר בבלגיה.
בשנות ה-80 עזבו בני הזוג ארנון לארצות הברית ושהו שם קרוב ל-27 שנים. משם שבו להתגורר בחיפה.

== קישורים חיצוניים ==

* 
* 
* 

==הערות שוליים==

קטגוריה:זמרות ישראליות במוזיקה הקלאסית
קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:חברות להקת הכרמל
קטגוריה:חברי להקת הכרמל
קטגוריה:ישראליות שנולדו ב-1928
קטגוריה:ישראלים שנולדו ב-1928
צביר ברווז הבר

צביר ברווז הבר (נקרא גם Messier 11 ,M11, או NGC 6705) הוא צביר פתוח בקבוצת הכוכבים מגן הנמצא במרחק של כ-6,000 שנות אור ממערכת השמש ומכיל כ-2,900 כוכבים, אחד הצבירים הפתוחים העשירים ביותר המוכרים כיום.

==היסטוריה==
הצביר התגלה בשנת 1681 על ידי האסטרונום הגרמני גוטפריד קירך (Kirch), שתיאר אותו כערפילית עם כוכב שדרגת בהירות נראיתו 8. בשנת 1733 זיהה האסטרונום הבריטי ויליאם דרהאם כי מדובר בצביר כוכבים. שארל מסיה צפה בו בשנת 1764 ותיאר אותו כצביר המכיל כוכבים רבים וכלל אותו בקטלוג מסיה. 

לצביר דרגת בהירות 6.3 כך שכמעט לא ניתן להבחין בו בעין. באמצעות משקפת ניתן לזהות אותו כשתי מעלות מדרום מזרח לכוכב β במגן, אך דרוש טלסקופ כדי להבחין בכוכבי הצביר עצמם, שהבהיר שבהם הוא מדרגת בהירות 8. הצביר כולל כ-500 כוכבים מדרגת בהירות 14 או נמוכה יותר, שניתן להבחין בהם באמצעות טלסקופ חובבים איכותי.

==מאפייני הצביר==
קוטרו של צביר ברווז הבר הוא כ-50 שנות אור ומרחקו ממערכת השמש הוא כ-6,000 שנות אור כך שגודלו הזוויתי הוא כ-14 דקות קשת. צורתו של הצביר משולשת, שבאחד מקודקודיה כוכב בהיר שצבעו כתום, ומזכירה להקת ברווזי בר במעופם ומכאן שמו.

הצביר עשיר וצפוף ביחס לצבירים פתוחים ומכיל כ-2,900 כוכבים. כמו בצבירים פתוחים אחרים, מרבית הכוכבים בצביר הם צעירים מסוג ספקטרלי B, שצבעם כחלחל, אך הוא כולל לא מעט כוכבים זקנים - ענקים צהובים, כתומים ואדומים, שבהירותם גדולה יותר משל הכוכבים הצעירים כך שנוכחותם ניכרת. גילו של הצביר מוערך בכ-220 מיליון שנים.

==קישורים חיצוניים==

* [http://messier.seds.org/m/m011.html M11] בקטלוג מסיה באתר SEDS.
* 

ברווז הבר
ברווז הבר
קטגוריה:קבוצת הכוכבים מגן
דיוקן עצמי

[[פארמיג'אנינו, "דיוקן עצמי בראי" - דוגמה לדיוקן עצמי בעזרת מראה. במקרה זה, הציור גם מצויר על משטח קמור, כמו מראות התקופה]]
[[אליזבת סופי שרון, דיוקן עצמי משנת 1672]]

דיוקן עצמי (או אוטופורטרט) הוא ייצוג דמותו של אמן בציור, צילום, פיסול או בטכניקות אמנותיות אחרות, מעשה ידיו של האמן עצמו.

דיוקנאות עצמיים היו קיימים מאז ומתמיד, אולם רק מאז תקופת הרנסאנס החל ז'אנר זה להיות פופולרי בקרב אמנים, והוא ממשיך להיות פופולרי גם כיום. היסטוריונים מצביעים על כך שתחיית הז'אנר בתקופת הרנסאנס התאפשרה הודות למראות שבזמן הרנסאנס הפכו לפחות מעוקלות ולזולות יותר, וכן הודות לטכניקת לוחות הצביעה מעץ.

אמנים רבים ציירו פורטרטים עצמיים כמעט במשך כל חייהם, ובכך יצרו סדרה של דיוקנאות. עם אמנים אלו נמנים רמברנדט ווינסנט ואן גוך.

היו אמנים שהוסיפו את דיוקנם לציורים של סצנות דתיות. אפשר להבחין בכך באמצעות מבטם הפונה לצופים. לדוגמה, בוטיצ'לי בימין התמונה סביב ישו והמדונה. ייתכן שדיוקנאות אחרים הפונים לצופים בתמונה זו הם מזמין התמונה וכיוצא בזה.

דיוקן עצמי של בוטי'צלי בסצנה בהשתתפות ישו והמדונה

==ראו גם==
* סלפי

==קישורים חיצוניים==

* 

==הערות שוליים==

*
*
קטגוריה:ערכים שבהם תבנית בריטניקה אינה מתאימה
קטגוריה:ציור
קטגוריה:פיסול
קטגוריה:אמנות
פרידל טלר-בלום

פרידל טלר-בלום, 2011
פרידל טלר-בלום (10 ביוני 1932 - 30 בינואר 2021) הייתה זמרת סופרן ואופרה ישראלית-אמריקאית, שפעלה בעיקר בשנות ה-60.

==ביוגרפיה==
פרידל טלר-בלום נולדה בווינה לאמן הקברט אוסקר טלר. לאחר האנשלוס ומאסרו הקצר של אביה, נמלטה המשפחה לארצות הברית. טלר למדה במכללת האנטר ובאוניברסיטת קולומביה.

בגיל 16 החלה בהופעותיה. בין השאר הופיעה בתפקיד ויולטה בלה טרוויאטה ובתפקיד הראשי במאדאם באטרפליי. בין השאר הייתה חברה בסטודיו אופרה של המטרופוליטן אופרה בניו יורק ובאנסמבל של הפולקסאופר של וינה.

בשנת 1961 עלתה לישראל. היא הופיעה פעמים רבות בבית האופרה הישראלית בתל אביב, בין השאר בתפקיד בת יפתח ובתפקיד מרגריט באופרה פאוסט. כמו כן שרה עם התזמורת הפילהרמונית הישראלית והתזמורת הקאמרית הישראלית, הופיעה בפסטיבל אבו גוש הראשון (1965), השתתפה בקונצרטים שהוקלטו ל"קול ישראל" ולתחנות רדיו נוספות. בשנת 1968 השתתפה בביצוע הבכורה ליצירתו של המלחין הישראלי יעקב גלבוע "שנים-עשר החלונות של שאגאל בירושלים".

מאז שנת 1976 ועד למותה לימדה טלר-בלום פיתוח קול וזמרה באקדמיה למוזיקה על שם רובין בתל אביב, ובשנים 1985–1991 עמדה בראש המגמה הווקאלית.

==קישורים חיצוניים==

* <span dir=ltr>[http://www.bach-cantatas.com/Bio/Teller-Friedl.htm Friedl Teller-Blum (Soprano)]</span>, באתר Bach Cantatas
* 

קטגוריה:זמרות השרות בעברית
קטגוריה:זמרות ישראליות
קטגוריה:זמרים ישראלים
קטגוריה:סגל אוניברסיטת תל אביב: מוזיקה
קטגוריה:זמרות ישראליות במוזיקה הקלאסית
קטגוריה:זמרות אמריקאיות
קטגוריה:זמרים אמריקאים
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:ישראליות ילידות אוסטריה
קטגוריה:ישראלים ילידי אוסטריה
קטגוריה:זמרים ישראלים במוזיקה הקלאסית
קטגוריה:אמריקאים ישראלים
קטגוריה:זמרות סופרן ישראליות
קטגוריה:זמרות סופרן אמריקאיות
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2021
קטגוריה:ישראלים שנפטרו ב-2021
קטגוריה:זמרות סופרן
השירות הפדרלי לפיקוח פיננסי של רוסיה

השירות הפדרלי הרוסי לפיקוח פיננסי או רוספינמוניטורינג (ברוסית: Федеральная служба по финансовому мониторингу, Росфинмониторинг) הוא הארגון העיקרי ברוסיה שאחראי למאבק בהלבנות הון ומימון טרור. הוקם על פי צו נשיאותי של ולדימיר פוטין ב-1 בנובמבר 2001 בתור הוועדה לפיקוח פיננסי (КФМ России) והיא החלה לפעול ב-1 בפברואר 2002. הארגון ממונה למעשה על המודיעין הפיננסי ברוסיה ומחוצה לה.

השירות הפדרלי לפיקוח פיננסי הוקם במטרה לשפר את מעמדה הבינלאומי של רוסיה, מאחר שבתחילת המאה ה-21 רוסיה נחשבה לאחד ממרכזי הלבנות ההון הגדולים בעולם.

מטה הארגון נמצא ברחוב מיאסניצקאיה, סמוך לתחנת הרכבת התחתית טורגנייב במוסקבה, רוסיה.

==רקע==
עד ספטמבר 2007, השירות היה כפוף למשרד האוצר הרוסי. ב-9 במרץ 2004 הוועדה הפכה לשירות פדרלי ובשנת 2007 הוחלט להכפיף את הארגון ישירות לממשלת הפדרציה הרוסית.

מאז דצמבר 2002, הארגון נוהג לשגר דו"חות קבועים לבנק המרכזי של רוסיה ובהם הרשימה השחורה של הבנקים שמסתירים את הכנסותיהם ועשויים להיות מעורבים בהלבנות הון. החל מינואר 2003 הארגון עורך דו"חות על אנשים וארגונים החשודים בהלבנות הון והחל ממרץ 2003, הארגון מחזיק ברשותו את רשימת המדינות שבהן נפוצה הלבנת ההון. הארגון נחשב לנציג רוסיה ב-FATF: כוח המשימה הבינלאומי למאבק בהלבנות הון, ביחידות המודיעין הפיננסי "אגמונט" ובקבוצה האירו-אסייתית למאבק בהלבנות הון ומימון טרור.

==מבנה==
* מינהל טכנולוגי-מודיעיני
* המינהל לביטחון ואבטחת מידע
* מינהל הניתוח ותיאום פעולות
* המינהל למאבק במימון טרור
* מינהל החקירות הפיננסיות

==ראשי הארגון==
* ויקטור זובקוב, (2004 - 2007)
* אולג מרקוב (14 - 26 בספטמבר 2007)
* יורי צ'ינחנצ'ין (22 במאי 2008 - ואילך)

==קישורים חיצוניים==

* 

* [http://www.kommersant.ru/doc.aspx?DocsID=744532 כתבה מתוך קומרסאנט] - "21.2.2007: נחשף מלבין הון בבנק רוסיה" (רוסית)

קטגוריה:ארגוני מאבק בהלבנות הון
קטגוריה:רוסיה: צבא וביטחון
קטגוריה:קהילת המודיעין הרוסית
קטגוריה:רוסיה: ארגוני אכיפת חוק
אן וולף

אן וולף (באנגלית: Ann Wolfe; נולדה ב-17 בינואר 1971) היא מתאגרפת עבר אמריקאית שהחזיקה בתואר אלופת העולם הבלתי מעורערת בארבע קטגוריות משקל שונות בעת ובעונה אחת. וולף נחשבת בעיני רבים בעולם האיגרוף כמתאגרפת החזקה ביותר בהיסטוריה של איגרוף הנשים.

==קריירת איגרוף==
וולף התחרתה לראשונה באיגרוף מקצועני בקרב נגד ברנדה לי בל, אותה ניצחה בסיבוב הרביעי. ההפסד הראשון שלה הגיע ארבעה קרבות אחרי כן, כשהיא חטפה נוקאאוט בסיבוב השלישי בידי המתאגרפת הוותיקה ואלופת העולם לעתיד ואלרי מפוד . 

וולף ניצחה את ויינה ויליאמס בסיבוב העשירי לפי החלטת השופטים וזכתה לראשונה באליפות העולם למשקל בינוני לבוגרות, באיגוד ה-IFBA . היא ניצחה את ג'ינה ניקולס בנוקאאוט בסיבוב השלישי וזכתה בתואר האליפות הפנוי של ארגון ה-WIBA במשקל קל בינוני . היא המשיכה וניצחה את שירבל ויליאמס בנוקאאוט בסיבוב הראשון בקרב שלא על התואר.

קרב התואר הבא אותו קטפה נערך במסגרת אליפות העולם של ארגון ה-IFBA במשקל סופר בינוני , כאשר וולף ניצחה את מארשה ואלי בסיבוב השישי. היא נלחמה שוב בואלי, הפעם על אותו התואר שהתפנה של ארגון ה-WIBC וולף ניצחה אותה בנוקאאוט בסיבוב העשירי. 

היא נקמה את תבוסתה נגד מנפוד כשהיא לקחה את תואר אליפות העולם של ארגון NABA במשקל סופר בינוני כשהיא ניצחה אותה בסיבוב העשירי לפי החלטת השופטים.

ב-8 במאי 2004 היא התעלתה על שיאו של הנרי ארמסטרונג שהחזיק בשלושה תוארי אלוף עולם בעת ובעונה אחת בשלוש קטגוריות משקל שונות, כשהיא זכתה באליפות העולם של ארגון ה-IBA במשקל קל כבד תוך שהיא מפילה בנוקאאוט את האלופה שהגנה על תוארה, שחקנית הכדורסל של ליגת ה-NCAA לשעבר וונדה וורד , בדקה אחת ושמונה שניות בסיבוב הראשון. וורד הובהלה לבית החולים כשנגרם לה נזק קשה בצוואר ובראש. פרשני טלוויזיה כינו זאת: "הנוקאאוט הגדול ביותר בתולדות איגרוף הנשים".

וולף שמרה על תוארה בקרב החוזר עם ואלי, בנוקאאוט בסיבוב השישי.

ב-19 ביולי 2005 הביסה וולף את מוניקה נואנז בנוקאאוט בסיבוב השביעי בלולה, מיסיסיפי. 

ב-20 באוגוסט 2005 היא הביסה את ואלרי מאנפוד בסיבוב העשירי לפי החלטת השופטים.

===הנוקאאוט שהנחיתה וולף על וונדה וורד===
היה זה קרב בעל צופים רבים כשוורד הגנה על תארה ב-8 במאי 2004, והוא שודר בטלוויזיה ברחבי האומה והיא נלחמה נגד אן וולף בבילוקסי, מיסיסיפי. אחרי דקה אחת ושמונה שניות בסיבוב הראשון, קיבלה וורד אגרוף ימני בסנטר, שהותיר אותה חסרת תנועה על הרצפה למשך כמה שניות. ההפסד בנוקאאוט בסיבוב הראשון גרם לה לא רק לאבד את התואר, אלא גם לאבד את השיא שלה כמתאגרפת בלתי מובסת. וורד סבלה מזעזוע בצוואר מכיוון שהיא פגעה עם צווארה בקנבס בנופלה. צווארה הושם בצווארון מגן וניתן לה חמצן במסיכה, וורד נזקקה לאשפוז אחרי הקרב ורבים שצפו בכך בטלוויזיה קראו לפרישתה.

===פרישתה כמתאגרפת, קריירה חדשה כמאמנת===
הקרב האחרון של וולף נערך ב-2006, אז היא הביסה את קסנדרה גייגר, ואת ליסה אסטד לפי החלטת השופטים. מאז, היא ציינה שהיא סיימה את הקריירה שלה באיגרוף, בהעדיפה לעבוד כמאמנת. במהלך השנים האחרונות, וולף אימנה מתאגרפים, בכללם המתאגרף העולה במשקל בינוני, קירק קירקלנד.

==קישורים חיצוניים==
* 

==הערות שוליים==

קטגוריה:אלופות עולם באיגרוף - משקל קל בינוני
קטגוריה:אלופות עולם באיגרוף - משקל סופר בינוני
קטגוריה:אלופות עולם באיגרוף - משקל קל כבד
קטגוריה:מתאגרפים אפרו-אמריקאים
קטגוריה:חברות היכל התהילה הבין-לאומי של איגרוף נשים
קטגוריה:מתאגרפות אמריקאיות
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
לטיסיה קסטה

לטיסיה מארי לוֹר קַסְטָה (בצרפתית: Laetitia Marie Laure Casta; נולדה ב-11 במאי 1978) היא דוגמנית ושחקנית צרפתייה.

== שנותיה הראשונות וחייה האישיים==
קסטה נולדה בפונט-אודמר (Pont-Audemer) שבמחוז אר (Eure) בצפון צרפת. אמה, לין בלן, היא מנורמנדי, ואביה, דומיניק קסטה, הוא מקורסיקה. יש לה אח מבוגר ממנה ואחות צעירה ממנה. היא התגוררה בילדותה בנורמנדי ובנואזי-לה-גראן. יש לה בת מסטפאן סדנאווי ובן ובת מהשחקן האיטלקי סטפנו אקורסי.

==קריירה==
הקריירה של קסטה החלה כשהתגלתה על ידי צלם במהלך חופשה משפחתית באי הולדתו של אביה, קורסיקה, בהיותה בת 15.

קסטה היא הפנים הרשמיות של לוריאל, כריסטיאן דיור ושאנל. היא דגמנה בפרסומות של הג'ינסים של Guess? (ביחד עם אלכס לונדקוויסט), טומי הילפיגר Miu Miu ו-XOXO. קסטה הופיעה בלמעלה מ-100 שערי מגזינים בכללם הקטלוג של ויקטוריה'ס סיקרט, והמגזינים Elle, וווג. היא גם דגמנה שלוש פעמים ברציפות בגיליון בגדי הים של ספורטס אילוסטרייטד, רולינג סטון ובלוח השנה של פירלי. כיום היא הפנים של הבושם החדש של ראלף לורן, נוטוריוס.

בין היתר, השתתפה בתצוגת האופנה של ויקטוריה'ס סיקרט.

==משחק==
קסטה הופיעה בסרטים צרפתיים ובטלוויזיה הצרפתית, בכלל זה ב-"Astérix et Obélix contre César" (באנגלית ידוע כ-"Astérix and Obélix vs. César"), סרט פעולה על עולמו של אסטריקס שבו היא מגלמת את מושא אהבתו של אובליקס, בגילומו של ז'ראר דפארדייה. וכן ב-"Les Âmes Fortes", סרט דרמה בבימויו של ראול רואיס.
היא לוהקה לגלם את דמותה של בריז'יט בארדו בסרט "Serge Gainsbourg, vie héroïque" (2010). שיחקה בסרט "עסקה מגונה" (2012) בכיכובו של ריצ'רד גיר.

קסטה הופיעה בקליפ מוזיקלי לשיר "Baby Did a Bad, Bad Thing" של כריס אייזק ב-1999. במשך רוב הווידאו, נראית קסטה בחדר מוטל כשלגופה לבני נשים סקסיים, בעוד אייזק צופה בה בחדר הסמוך. היו שתי גרסאות של הווידאו. רשת VH1 הקרינה את הגרסה המצונזרת לפני השעה תשע בלילה ואת הגרסה הלא-מצונזרת הקרינה אחרי תשע בלילה. הווידאו דורג במקום ה-28 מבין 50 רגעי הווידאו הסקסיים ביותר של VH1. היא גם הייתה נושאו של שיר שכתבה להקת הרוק האלטרנטיבית הפופולרית, Brand New. בשירם "Magazines".

ב-2012 זכתה בעיטור אבירה במסדר האמנויות והספרות של צרפת.

בשנת 2018 כיכבה בסרט הקומדיה הרומנטית "הגבר הנאמן" לצדו של לואי גארל שאף ביים את הסרט לפי תסריט מאת ז'אן-קלוד קרייר.

==כמריאן==
ב-1999 נבחרה קסטה במקום הראשון בסקר לאומי אותו ערך Association des Maires de France על מנת לקבוע מי תהיה הדוגמנית החדשה שתופיע כמריאן סמל אלגורי של הרפובליקה הצרפתית, שניצב בתוך כל בית עירייה צרפתי. קסטה ירשה את הדוגמנית אינס דה לה פרסאנז'. מראה של מריאן משתנה לעיתים קרובות, אבל כל ראש עיר יכול לבחור איזו דמות הוא רוצה עבור עירו. סקרים מראים שקסטה, בריז'יט בארדו וקתרין דנב הן הפופולריות ביותר בין ראשי הערים הצרפתיים.

על קסטה נמתחה ביקורת, היות שזמן קצר לאחר שהיא נבחרה כמריאן, היא עברה לגור בלונדון. למרות שהיא הצהירה שהמעבר היה מסיבות מקצועיות, הרי שהמגזין Le Point, בין השאר, מציע שהיא ניסתה להימלט מתשלום מס, כמו ידוענים צרפתים נוספים, מעשה שאותו עיתונאים ופוליטיקאים שמאלנים מבקרים לעיתים תכופות.

==קישורים חיצוניים==

* 

* [http://www.fashionmodeldirectory.com/models/Laetitia_Casta/ לטיסיה קסטה], במסד הנתונים Fashion Model Directory
* 
* 

==הערות שוליים==

קטגוריה:דוגמניות צרפתיות
קטגוריה:שחקניות קולנוע וטלוויזיה צרפתיות
קטגוריה:מסדר האמנויות והספרות
קטגוריה:מלאכיות ויקטוריה'ס סיקרט
קטגוריה:צרפתיות שנולדו ב-1978
פרקלאב

פֶרקֶלאב (רומנית: Pârcălab) הוא תפקיד של "דרגטור" המנהל הנסיכויות הרומניות בימי הביניים ועד התקופה המודרנית. למונח היו שתי משמעויות.

המשמעות הראשונה הייתה של פקיד בכיר האחראי על ניהול מחוז ("צינוּט ţinut במולדובה - חוטין, סוצ'אבה או ניאמץ) או "ז'ודץ" בוולאכיה.
הפרקלאב היה בעל סמכויות מנהליות, צבאיות ומשפטיות והיה בו זמנית נציג השלטון המרכזי, כלומר של שליט המדינה (הוויווד או הדומְן) באותו מחוז.
ככל הנראה חלוקת המדינה למחוזות ובראשם פרקלאבים התרחשה לראשונה בימי בסראב הראשון. בנסיכות מולדובה הפרקלאב ניהל מחוזות ţinut שהיו בהם ערים מבוצרות. לפעמים נקרא גם "סטארוסטה" או במקרה של ראש העיר -וורניק, אבל בדרך כלל סטארוסטה או וטאב (וטאף) ניהל מחוז ללא ערים מבוצרות. עם הזמן בראש מחוז judeţ במונטניה (ולאכיה) מונה jude (ז'ודה) במקום פרקלאב.

במאה ה-15 מפורסם היה לוקה ארבורה, פרקלאב של מצודת ניאמץ, שמת מות גבורים בשנת 1476, כשהגן בהצלחה על המבצר מול צבאו של מהמט השני. הכרוניקון מירון קוסטין היה בין 1660 -1664 פרקלאב של חוטין.
התפקיד היה עדיין קיים במאה ה-19. אלכסנדרו יואן קוזה היה בהתחלה פרקלאב של גאלאץ (1856-1857).

המובן האחר של המונח היה בוולאכיה - הפקיד האחראי של כפר, מעין ראש כפר שההיה חלק מאחוזתו של אציל (בויאר) או של מנזר.
מקור המילה pârcălab הוא הונגרי:"פורקולאב" (porkoláb), שהוא בתורו שיבוש של המילה הגרמנית בורג-גראף (Burggraf, "רוזן העיר").
המקבילה המודרנית אבל חלקית של התפקיד היא "פְרֶפָקְט" (prefect).

==לקריאה נוספת==
*[https://web.archive.org/web/20160303213538/http://www.historiaurbium.org/english/Conference%202009/Radvan.pdf Laurenţiu Radvan -The Winding road: urban autonomy in the Romanian Principalities between the 14th and the 18th century] (לאורנציו רדבן - הדרך המפותלת: האוטונומיה העירונית הנסיכויות הרומניות בין המאה ה-14- ה-18)

==קישורים חיצוניים==

* 

==הערות שוליים==

קטגוריה:רומניה: היסטוריה: דרגטורי
טמפל סיני (אוקלנד)

טמפל סיני (מאנגלית: Temple Sinai), או בשמו הרשמי: הקהילה העברית הראשונה של אוקלנד (First Hebrew Congregation of Oakland) הוא בית כנסת יהודי רפורמי הממוקם ברחוב סאמיט 2808 באוקלנד, קליפורניה שבארצות הברית. 
בית הכנסת נוסד בשנת 1875, ומהווה את הקהילה הוותיקה ביותר במזרח סן פרנסיסקו.

באי בית הכנסת הראשונים כללו את גרטרוד שטיין, יהודה לייב מאגנס, ורייצ'ל (ריי) פרנק. במקור היה בית הכנסת מסורתי אך הפך רפורמי תחת הנהגתו של הרב מרכוס פרידלנדר בשנים 1893–1915. עד שנת 1914 היה בית הכנסת לרפורמי קלאסי.

הקהילה התמודדה עם ארבעה משברים כלכליים עד שנת 1934. מאז, עברה הנהלת בית הכנסת לידיהם של שלושה רבנים: ויליאם שטרן (1934–1965), שמואל בראודה (1966–1989) וסטיבן צ'סטר (מ- 1989 ועד היום).

בשנת 2006 החלה הקהילה בגיוס כספים להקמת מתחם חדש לחלוטין לבית הכנסת בעלות של 15 מיליון דולר. חניכת הקרקע נערכה באוקטובר 2007. עד סוף שנת 2009 הצליחה הקהילה לגייס 12 מיליון דולר.

בית הכנסת מונה כיום (2010) כאלף משפחות. הרבנים הם סטיבן צ'סטר, ג'קלין מאטס-מאכין ואנדראה ברלין. החזנית היא איילין קיז.

==קישורים חיצוניים==

* 

קטגוריה:ארצות הברית: בתי כנסת
קטגוריה:בתי כנסת רפורמיים
קטגוריה:קליפורניה: מבנים
רבי כרוספדאי

רבי כרוספדאי היה אמורא ארץ ישראלי, בן הדור השלישי, בנו של רבי שבתאי. מתלמידי רבי יוחנן, שהביא דברים בשמו. מוזכר פעמים בודדות בתלמוד הבבלי ועשרות פעמים בתלמוד הירושלמי, שם שמו: רבי קריספא. גדולי האמוראים בדור הרביעי, רבי יונה ורבי יוסי, מוסרים מאמרים בשמו. נפטר בחיי רבי אמי.

באגדה מפורסמים הדברים שאמר לגבי ראש השנה:

בהלכה נקבעה הלכה כמותו שבן סורר ומורה נידון רק בתקופת זמן של שלושה חודשים בלבד, החל מזמן ההתבגרות ("הביא שתי שערות").

בספר הזוהר הוא נזכר מספר פעמים, ופעם אחת נוסף לשמו התואר "חמיד ליבא", שפירושו "חמוד הלב". בין השאר הוא מוזכר שהוא עלה לתורה רק בעליה של "שישי" בשבת, שזו עלייתו של הצדיק. מכאן כנראה המקור לעליית ה"צדיק" בתנועת החסידות, ב"שישי" בשבת. כמו כן מסופר שכאשר חלה, ביקרו אצלו רבי יוסי בן קיסמא וחכמים, וביום השבת חשבו שנפטר, אך לאחר מכן במוצאי שבת ראוהו חי. 

מקור השם כנראה מהמילה κράσπεδα (קרַספֶּדַה) ביוונית עתיקה, שפירושה ציצית, בדומה לשמות כמו "בן ציצית" שהיו נפוצים בתקופת המשנה ותקופת התלמוד.

===קברו===
רבי חיים ויטאל, מקובל בולט בן המאה ה-16, זיהה את קברו בין עין זיתים לצפת. את המקום הוא מזהה בשם רבו האר"י.

המקום אותו תיאר אותר בדיוק והוא משמש מוקד לעלייה לרגל.

==קישורים חיצוניים==
* 
* 
* [https://www.yeshiva.org.il/Search/?q=%D7%9B%D7%A8%D7%95%D7%A1%D7%A4%D7%93%D7%90%D7%99&search_in=0#gsc.tab=0&gsc.q=%D7%9B%D7%A8%D7%95%D7%A1%D7%A4%D7%93%D7%90%D7%99&gsc.ref=more%3A%D7%A9%D7%99%D7%A2%D7%95%D7%A8%D7%99%D7%9D&gsc.sort= שיעורים העוסקים במימרותיו של רבי כרוספדאי], באתר "ישיבה"

== הערות שוליים ==

קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
קטגוריה:אישים המוזכרים בספר הזוהר
מנוח

המוזיאון לאמנות יפה בבודפשט]]
איור מ[[תנ"ך מורגן (המאה ה-13), המציג את מנוח ואשתו העקרה מעלים קורבן]]
בתנ"ך, מָנוֹחַ היה אביו של שמשון הגיבור.

לפי המדרש נקרא כך בגלל שזכה לדבר עם מלאך והנבואה שקיבל נקראה מנוחה.<ref>במדבר רבה י,ה.</ref>

מנוח גר בצרעה שבנחלת שבט דן.
בספר שופטים, בפרק י"ג, מתואר מפגשה של אשת מנוח עם המלאך אשר מבשר לה על הלידה הצפויה של שמשון ומורה לה לגדלו כנזיר. אשת מנוח מספרת לו על המפגש ומנוח מתפלל בבקשה כי המלאך יתגלה גם לו. המלאך מתגלה לשניים ומוסר להם את ההוראות בשנית.
יוסף בן מתתיהו תיאר את מנוח כבעל קנאי "ללא מידה" וייחס לו את החשד שהמפגש בין אשתו למלאך לא היה טהור.
בספר שופטים לא מוזכר שם אשתו העקרה, אך בתלמוד הבבלי (מסכת בבא בתרא, דף צ"א ע"א בהסתמך על דברי הימים א ד, ג) מוזכר ששם אשתו היה הצללפוני ושהיא הייתה משבט יהודה.

רב נחמן כינה את מנוח עם הארץ, עקב חוסר ידיעתו והבנתו בפסוקי המקרא, המראים שלא ראוי ללכת מאחורי אשה.

==לקריאה נוספת==
*אוריאל סימון, בקש שלום ורדפהו- שאלות השעה באור המקרא, המקרא באור שאלות השעה, תל אביב:ידיעות אחרונות, 2002.
* 
הקבר שמיוחס לשמשון ומנוח

==קישורים חיצוניים==

* 

==הערות שוליים==

קטגוריה:אישים בספר שופטים
קטגוריה:שמשון
הסנאט של פולין

הסנאט של הרפובליקה של פולין (בפולנית: Senat Rzeczypospolitej Polskiej) הוא הבית העליון של הפרלמנט הפולני. בית זה, יחד עם הסיים הפולני מהווים את הרשות המחוקקת של פולין.

הסנאט שוכן כיום במרכז העיר ורשה

==מבנה ובחירות==
הסנאט הוא הבית העליון של הפרלמנט הפולני ומכהנים בו 100 סנאטורים שנבחרים בבחירות מחוזיות לארבע שנים, בכפוף לכהונתו של הסיים- אם הסיים מתפזר לפני מועד זה, מתפזר גם הסנאט. במידה וחבר סנאט חדל למלא את תפקידו, על נשיא פולין להורות לערוך בחירות חדשות למושב שהתפנה. לסנאט יכול להיבחר כל אזרח פולני שמלאו לו 30 שנים.

מרשל הסנאט נבחר בידי רוב מוחלט של חברי הסנאט בישיבה הראשונה שלאחר הבחירות. כיום מכהן בתפקיד תומאש גרודזצקי ממפלגת קואליציית האזרחים.

==ועדות הסנאט==
כיום, בסנאט יש את הוועדות הבאות:
וועדת התקציב והמימון הציבורי, ועדת הכלכלה והחדשנות הלאומית, ועדת התשתיות, ועדת התרבות והמדיה, ועדת המדע, החינוך והספורט, ועדת ההגנה הלאומית, ועדת שלטון החוק, וזכויות האדם, ועדת האתיקה, ועדת המשפחה והרווחה, הוועדה לחקלאות ופיתוח הכפר, ועדת הממשל המקומי ומינהלת המדינה, הוועדה לענייני הגירה וקשרים עם פולנים בחו"ל, הוועדה לענייני חוץ והאיחוד האירופי, הוועדה לאיכות הסביבה, הוועדה המחוקקת וועדת הבריאות.

== היסטוריה ==
ההיסטוריה של הסנאט הפולני מתחילה לפני כ-500 שנה, עת היה הסנאט מועצה של יועצי המלוכה. במערכת הפוליטית של תקופת ממלכת פולין והאיחוד הפולני-ליטאי, תפקד הסנאט כמועצה מלכותית ולא כבית מחוקקים עליון לסיים. הסנאט היה מורכב מחברים מהקבינט המלכותי ומחצר המלוכה, כמו-גם מוויוודים, מושלים ונציבים (אשר מונו כולם על ידי המלך), ומבישופים קתולים.

בתקופת הרפובליקה הפולנית השנייה נבחרו הסנאטורים בבחירות כלליות. במשאל עם שנערך ב-1946 תחת חסות השלטון הקומוניסטי, בוטל הסנאט בתקופת פולין הקומוניסטית שלאחר מלחמת העולם השנייה, והסיים נותר לבדו כבית המחוקקים הפולני. רק ב-1989 הוקם הסנאט מחדש, לאחר הסכם בין הקומוניסטים ותנועת "סולידריות".

== הרכב הסנאט כיום ==
* מפלגת חוק וצדק 48
* מפלגת הקואליציה האזרחית 43
* מפלגת העם הפולנית 3
* מפלגת "השמאל" 3
*סנאטורים עצמאיים 3

==סמכויות הסנאט==
לסנאט שמורה הזכות לדחות או לתקן הצעות חוק שהועברו מהסיים, אך כל דחייה או תיקון ניתנים לביטול במידה וההצעה זכתה לרוב מוחלט בסיים. לסנאט יש גם הזכות להגיש הצעות חקיקה לסיים.
אישורו של הסנאט נדרש במינויים של גופים רבים בפולין, ביניהם: מבקר המדינה, נציב תלונות הציבור ועוד.
משאלי עם, תיקונים בחוקה ואשרור אמנות והסכמים בינלאומיים דורשים גם הם את אישורו של הסנאט. כמו כן לסנאט אחריות מיוחדת כלפי ה"פולוניה" - הפזורה הפולנית ברחבי העולם, והוא זה שאחראי על התקציבים המופנים לצורך כך.
250x250 פיקסלים

== קישורים חיצוניים ==

* 

* [http://www.senat.gov.pl/ האתר הרשמי של הסנאט]

*
קטגוריה:ורשה
קטגוריה:ממשל ומדיניות
פולין
קטגוריה:הפרלמנט של פולין
ניסים מור

ניסים מור (נולד ב-1958) הוא ניצב בדימוס במשטרת ישראל שכיהן כסגן המפכ"ל. הורשע בהטרדה מינית ובהפרת אמונים.

== חייו ==
מור גדל בקריית גת בן למשפחה בת 11 נפשות. שירת בצה"ל בגדוד 601 של חיל ההנדסה הקרבית. ב-1981 החליט להתגייס למשטרת ישראל והצטרף ליחידת החבלה במרחב יפו. שימש מפקד בית הספר לחבלה, קצין חבלה מרחב ירקון, קצין חבלה מרחב נגב, ראש מדור הדרכה וקצין חבלה מחוז דרום. ב-1997 מונה לקצין אג"ם מרחב לכיש ובתפקידו הבא פיקד על תחנת המשטרה באשדוד. בשנת 2000 מונה למפקד מרחב אילת בדרגת ניצב משנה. שימש במשך שנתיים עוזרו של מפכ"ל המשטרה שלמה אהרונישקי. ב-2002 מונה למפקד מרחב לכיש. באוגוסט 2004 קודם לדרגת תת-ניצב ומונה לראש מטה המפכ"ל משה קראדי.

בתפקידו הבא שימש כסגנו של דודי כהן במחוז מרכז ועם מינויו של כהן למפכ"ל במאי 2007, החליף אותו כמפקד המחוז. במהלך כהונתו כמפקד המחוז בלטו אירועי חטיפת שוטרת מתחנת אשדוד על ידי עבריין נמלט, פרשות רציחותיהם של הילדה רוז פיזם, הילדה נועה גולדרינג ובני משפחת אושרנקו.

במאי 2010 מונה לראש אגף שיטור וביטחון, אגף המבצעים של המשטרה. שנה אחר כך הוחלט כי יקבל לפיקודו גם את אגף קהילה ומשטרה שיאוחד עם אגף המבצעים. במאי 2013 מונה לסגן המפכ"ל.

מור בוגר תואר ראשון במדעי המדינה מאוניברסיטת חיפה, בוגר קורס פיקוד ומטה וקורס בכירים של המשטרה, נשוי ואב לארבעה.

=== עבירות מין במסגרת תפקידו ===
בינואר 2015 נחקר במח"ש כחלק מפרשת הניצבים, בחשד שביצע עבירות מין תוך ניצול יחסי מרות ונשלח למעצר בית. מפכ"ל המשטרה הודיע למור על כוונתו לפטרו, בכפוף לשימוע ולאישורו של השר לביטחון הפנים. מור ויתר על השימוע.

ב-3 בנובמבר 2015 הודיעה המחלקה לחקירות שוטרים לניסים מור על כוונה להעמידו לדין על שכסגן המפכ"ל במשטרה, וקודם לכן כמפקד מחוז מרכז, הוא חתר ליצירת קשרים אינטימיים בעלי אופי מיני עם שש שוטרות צעירות ממנו, לרוב בדרגות נמוכות, בתפקידים זוטרים ובחלק מהמקרים בפער גילאים משמעותי ממנו. בספטמבר 2016 הורשע מור, במסגרת הסדר טיעון, בהטרדה מינית ובהפרת אמונים בשלוש פרשות בהן ניצל את רצונן של שוטרות בקרבתו, מתוך תקווה שהדבר יסייע בקידומן במשטרה, לניסיון ליצור אתן קשר אישי, במעשים של הטרדה מינית. באחת הפרשות הוא אף נישק שוטרת בניגוד לרצונה.

על מור נגזרו ארבעה חודשי מאסר על תנאי, 400 שעות עבודות שירות ופיצוי בסך 30 אלף ש"ח לשלוש המתלוננות. פרקליטות המדינה הגישה ערעור על גזר הדין וביקשה שירצה שישה חודשי עבודות שירות. הערעור נדחה בדעת רוב על ידי בית המשפט המחוזי, אולם בקשת רשות ערעור של המדינה בפני בית המשפט העליון נתקבלה ועונשו של מור הוחמר לארבעה חודשי עבודות שירות.

ביולי 2019 פסק בית משפט השלום בבאר שבע שמור ישלם פיצוי של 350,000 ש"ח לשוטרת שהטריד.

==קישורים חיצוניים==
* [http://www.police.gov.il/articlePage.aspx?aid=1685 הסמפכ"ל הנכנס: ניצב ניסים מור], אתר משטרת ישראל, 29 במאי 2013
* [http://www.police.gov.il/articleGallery.aspx?aid=1696 רשמית: סגן המפקח הכללי - ניצב ניסים מור], אתר משטרת ישראל, 30 במאי 2013
* 

==הערות שוליים==

קטגוריה:ניצבי משטרת ישראל
קטגוריה:ראשי אגף שיטור וביטחון
קטגוריה:מפקדי מחוז המרכז במשטרת ישראל
קטגוריה:סמפכ"לי משטרת ישראל
קטגוריה:מורשעים בעבירות מין בישראל
קטגוריה:בוגרי אוניברסיטת חיפה
קטגוריה:שוטרים ישראלים שהורשעו בדין
קטגוריה:ישראלים שנולדו ב-1958
אבן באת'

[[רחוב גרייט פולטני בבאת', בכיוון מערב לגשר פולטני. הסגנון האדריכלי ואבן באת' שימשו בבניינים רבים בעיר.]]
מכרה פירס המהווה חלק ממכרות קומב דאון ובאת'המפטון דאון
אבן באת (באנגלית: Bath Stone) היא אבן גיר אואוליטית המורכבת משברים גרגיריים של סידן פחמתי. האבן נחצבה לראשונה במכרות קומב דאון ובאת'האמפטון דאון שבסאמרסט, אנגליה. כתוצאה מבניית תעלת בוקס נחצבה האבן גם במקומות אחדים בווילטשייר. החציבה התת-קרקעית של האבן נמשכת באזור קורשאם, אך בקנה מידה קטן יותר בהשוואה לעבר.

במהלך תור היורה היה האזור שבו נמצאת כיום באת' מתחת לים רדוד. משקעים ימיים הצטברו בשכבות וגרגירים החלו להתכסות בסיד כשהתגלגלו על קרקעית הים ויצרו סדרה באת'וניאנית של סלעים. כשמתבוננים במיקרוסקופ הגרגרים האלה, או אואוליטים, נראים כסלעי משקע הנוצרים מאואואידים (Ooid), שהם גרגרים כדוריים המורכבים משכבות קונצנטריות. השם נגזר מהמילה òoion ביוונית עתיקה, שמשמעותה ביצה. אואוליטים מורכבים מאואואידים בקוטר רבע עד 2 ננומטרים, וסלעים המורכבים מאואואידים הגדולים מ-2 מילימטרים נקראים פיסוליטים (pisolites). הפיסוליטים מכילים שברים זעירים של קונכיות או סלעים ולעיתים גם שרידי שלדים של בעלי חיים ימיים. צבע הדבש החמים שלה הקנה לעיר באת', שהוכרזה כאתר מורשת עולמית, את המראה הייחודי שלה. אחת מתכונותיה העיקריות של אבן באת' היא היותה "אבן חופשית", כלומר אבן שניתן לנסרה בכל כיוון, וזאת בניגוד לסלעים אחרים כגון לווחה, המתפצלים במישורי חולשה הנובעים מהתפתחות המארג המישורי של הסלע כתוצאה מעיוות.

אבן באת' שימשה באופן נרחב כחומר בנייה ברחבי דרום אנגליה עבור כנסיות, בתי מגורים ובנייני ציבור כגון תחנות רכבת. חלק מהמחצבות שמהן נחצבה האבן עדיין פעילות. ראלף אלן קידם את השימוש באבן בתחילת המאה ה-18, כולל באחוזה שלו בפארק פריור, אם כי היא הייתה בשימוש גם לפני תקופתו. בית החולים המלכותי הלאומי למחלות ראומטיות, שהוקם ב-1738 ותוכנן על ידי ג'ון ווד האב, נבנה מאבן באת' שנתרמה על ידי אלן, והוכרז כבניין רשום מדרגה II. על הבניין יש גמלון מאבן באת' המתאר את אלגוריית השומרוני הטוב. בנוסף, כנסיית סנט סטיבנס, השוכנת בגבעת לנסדאון, נבנתה מאבן גיר שמקורה במכרה לימפלי סטוק, הנמצא בעמק לימפלי סטוק. באבן נעשה שימוש רב גם מחוץ לבאת'. תחנת השאיבה קלברטון, השוכנת בכפריר קלברטון, נבנתה מאבן באת' בערך ב-1810, ומטרתה הייתה לשאוב מים מנהר אייבון, ולהעבירם לתעלת קנט ואייבון באמצעות כוח המופק מזרימת הנהר. האבן שימשה גם לבניית אמת המים דנדאס, שאורכה 137.2 מטרים ויש בה שלוש קשתות הבנויות מאבן באת', עם פילסטרים דוריים ומעקה בכל קצה. מבנים נוספים הבנויים כולם או רובם מאבן באת' הם קתדרלת בריסטול, אחוזת בית לנקסטר הג'ורג'יאנית שנבנתה ב-1825 עבור הדוכס מיורק ומאולבני, בית אפסלי שהיה בית עירוני בו התגורר הדוכס הראשון מוולינגטון, האחוזה גטקום פארק ואחוזת טינטספילד.

==קישורים חיצוניים==

* [http://thehumanjourney.net/index.php?option=com_content&task=view&id=179&Itemid=129 מכרות קומב דאון] באתר Oxford Archeology
* [https://web.archive.org/web/20081022163434/http://www.bathnes.gov.uk/BathNES/environmentandplanning/majordevelopments/combedownstonemines/ פרויקט לייצוב הקרקע במכרות האבן קומב דאון] באתר מועצת באת' וצפון מזרח סאמרסט

קטגוריה:באת': מבנים
קטגוריה:סלעים
קטגוריה:סלעי משקע
קטגוריה:אנגליה: גאולוגיה
קטגוריה:הממלכה המאוחדת: תצורות גאולוגיות
קטגוריה:באת': גאוגרפיה
פולוניה

חנות פולנית ב[[שיקגו, ארצות הברית]]
פולוניה (בפולנית: Polonia) הוא שמה של פולין בשפה הלטינית. בפולנית בת ימינו מתייחס המושג לפזורה הפולנית ולאנשים בעלי מוצא פולני החיים מחוץ לפולין.

כ-15 עד 20 מיליון איש ממוצא פולני חיים כיום מחוץ לגבולות פולין, אחת הפזורות הגדולות ביותר בעולם. לעובדה זו מספר סיבות, בין השאר שינויי גבולות מדיניים, הגירה כפוייה והגירה כתוצאה מסיבות פוליטיות וכלכליות. אוכלוסיות גדולות של בעלי מוצא פולני נמצאות כיום בגרמניה, צרפת, מספר מדינות אירופיות אחרות, ארצות הברית, קנדה, ברזיל ובמדינות נוספות באמריקה וכן בישראל.

רבים מאזרחי פולין שהיגרו אל מחוץ למדינה בראשית המאה העשרים היו יהודים. 

==קישורים חיצוניים==

קטגוריה:הגירה
קטגוריה:פולנים
יהלומים בשמיים

יהלומים בשמיים הוא אלבום האולפן התשיעי של להקת הפופ רוק הישראלית משינה. האלבום יצא באפריל 2010 על ידי חברת התקליטים פונוקול.

כל שירי האלבום נכתבו על ידי יובל בנאי והולחנו על ידי שלומי ברכה. האלבום הופץ באופן רשמי להורדה בחינם באינטרנט יום לפני הפצתו בחנויות. מהאלבום יצאו שלושה סינגלים: "בין הצללים", "יהלומים בשמיים" ו"האושר הסמוי".

==רשימת השירים באלבום==

==משתתפים==
*שירה ומילות כל השירים: יובל בנאי
*גיטרה ולחנים לכל השירים: שלומי ברכה
*בס: מייקל בנסון
*תופים: איגי דיין
*קלידים, סקסופון: אבנר חודורוב
*גיטרה: נאור דיין

== קישורים חיצוניים ==

* 
* דודו כהן, [http://www.nrg.co.il/online/24/ART2/095/199.html שיטת היהלום: ביקורת על "יהלומים בשמיים"], nrg, 16.4.2010
* יואב קוטנר [http://digital-edition.israelhayom.co.il/Olive/ODE/Israel/LandingPage/LandingPage.aspx?href=SVRELzIwMTAvMDUvMDc.&pageno=OTg.&entity=QXIwOTgwMg..&view=ZW50aXR5 לא מכונה ריקוד, ביקורת על "יהלומים בשמיים"], ישראל היום, 7.5.2010

קטגוריה:אלבומי משינה
קטגוריה:אלבומי חברת פונוקול
קטגוריה:אלבומי רוק ישראליים
קטגוריה:אלבומים בעברית
סריקת ספר

תרשים המתאר סריקה ידנית טיפוסית של ספר
סריקת ספר הוא תהליך של המרת ספר מודפס לקובץ תמונה דיגיטלי, שלעיתים מפוענח גם לגרסת טקסט באמצעות מנוע OCR ממוחשב ובכך הופך הספר מספר מודפס לספר אלקטרוני. המרה זו עשויה להפוך ספריות שלמות למאגר מידע שבקלות ניתן למצוא בתוכו מחרוזת מבוקשת, ואף מקטינה את משקל הטקסט עשרות מונים. כך ניתן, למשל, להנגיש חומר שנכתב בכתב קטן לכבדי ראייה ואף לעיוורים, על ידי המרה לפלט קולי.

לאחר שהספר נסרק, הפצתו בפומבי נעשית במהירות ותוך ויתור על עלויות ההדפסה, הדיו והכריכה הכרוכים בתהליך הפקתו. האדם הסורק מכוונן את איכות הסריקה לפני או אחרי שבוצעה, על ידי חיתוך, הבהרה ויישור התמונה.

מיזמים רבים עוסקים בהעברה לפורמט דיגיטלי של ספרים שזכויות היוצרים עליהם פגו. עם המיזמים העוסקים בסריקה של ספרים נמנים ארכיון האינטרנט, גוגל ספרים, ספרי יזכור אונליין (מיזם של הספרייה הציבורית של ניו יורק) ומיזם HebrewBooks. במיזם פא"ר - פתיחת אוצרות רוח - של האוניברסיטה הפתוחה, הועלו לאינטרנט ספרי האוניברסיטה מ-50 קורסים שונים.

==קישורים חיצוניים==

קטגוריה:ספר אלקטרוני
קטגוריה:נגישות מידע ותקשורת
קטגוריה:ספרנות
קטגוריה:ארכיונאות
קטגוריה:שימור דיגיטלי
שרגא שכטר

שרגא שכטר (9 בספטמבר 1930 - 21 במרץ 2017) היה ביוכימאי ישראלי, פרופסור אמריטוס בבית הספר לרפואה ע"ש סאקלר באוניברסיטת תל אביב.

== אודות ==

שכטר נולד בארגנטינה. סיים דוקטורט בכימיה באוניברסיטת בואנוס איירס. עלה לישראל בשנת 1957 והצטרף למחלקה לחקר הסרטן בבית הספר לרפואה באוניברסיטה העברית בירושלים, שם התמחה בביוכימיה. אחר כך עשה התמחות נוספת באוניברסיטת פנסילבניה. בשנת 1964 התמנה לפרופסור ולראש המחלקה לביוכימיה באוניברסיטת תל אביב. הוא היה ממקימי הפקולטה למדעי החיים באוניברסיטה והדיקן הראשון שלה. בשנת 1983 הקים את מכון סאקלר לרפואה מולקולרית בבית ספר לרפואה באוניברסיטת תל אביב ועמד בראשו.

שכטר היה פרופסור-אורח באוניברסיטת נורת'ווסטרן, אוניברסיטת אילינוי, אוניברסיטת קורנל בארצות הברית ובאוניברסיטת פרמה באיטליה. כמו כן היה לחוקר אורח במכוני הבריאות הלאומיים בארצות הברית (NIH) ובמכון קירי בפריז. 

בשנת 2007 יצא ספרו "סדקים במגדל השן" בהוצאת צבעונים, בו הוא ניתח את הצלחות האקדמיה הישראלית בעבר ודן בסכנות העומדות בפניה בעתיד.

התגורר ברמת השרון, אחד משלושת בניו הוא פרופ' עמית שכטר.

== מספריו ==
* תורת האבולוציה והתפתחות עולם החי, האוניברסיטה המשודרת, 1979
* סדקים במגדל השן, צבעונים, 2007

== קישורים חיצוניים ==
* 
* 
* 

קטגוריה:ישראלים שנולדו ב-1930
קטגוריה:ביוכימאים ישראלים
קטגוריה:סגל אוניברסיטת תל אביב: רפואה
קטגוריה:מדענים יהודים ארגנטינאים
קטגוריה:עולים בשנות ה-1950
קטגוריה:ישראלים שנפטרו ב-2017
אווה הרציגובה

אווה הרציגובה (בצ'כית: Eva Herzigová; נולדה ב-10 במרץ 1973) היא דוגמנית ושחקנית צ'כית.

==ביוגרפיה==
הרציגובה נולדה ב־10 במרץ 1973, בליטווינוב, צ'כיה (אז חלק מצ'כוסלובקיה).

בספטמבר 1996 נישאה לטיקו טורס, מתופף להקת בון ג'ובי. הזוג התגרש ביוני 1998.

ב־1 ביוני 2007 נולד בפריז בנם של הרציגובה ובן-זוגה, היזם התוניסאי גרגוריו מארסיאג'.<ref>Leisa Barnett, [http://www.vogue.co.uk/news/daily/080529-eva-herzigovas-multilingual-son.aspx Fluent In Herzigova], May 29 2008.</ref>

==קריירה==
קריירת הדוגמנות של הרציגובה החלה בהיותה בת שש עשרה והפופולריות שלה גדלה כשהגיעה לפריז. הופעתה החשובה הראשונה הייתה כאשר נבחרה לפרזנטורית של קמפיין חזיית "וונדרברה" בשנות התשעים. בנוסף, דגמנה הרציגובה בפרסומות לג'ינס של "גס" והופיעה בקטלוגים של "ספורטס אילוסטרייטד" ו־"ויקטוריה'ס סיקרט" ובתצוגת האופנה של האחרונה. באוגוסט 2004 הצטלמה בעירום למגזין פלייבוי וגילמה את ונוס בטקס פתיחת אולימפיאדת החורף של 2006. 

בעבר הייתה חתומה בסוכנות הדוגמנות "Thomas Summer's Metropolitan Models" וכיום היא חתומה בסוכנות הדוגמנות "סטורם מודלס" בלונדון ובסוכנות "וואן" בעיר ניו יורק.

מלבד קריירת הדוגמנות, שיחקה הרציגובה במספר סרטי קולנוע.

ב־18 בספטמבר 2009 הופיעה בתוכניתו של ג'ונתן רוס ב־BBC.

==קישורים חיצוניים==

* 
* [http://www.fashionmodeldirectory.com/models/Eva_Herzigova/ אווה הרציגובה] ב־"Fashion Model Directory"
* 

==הערות שוליים==

קטגוריה:דוגמניות צ'כיות
קטגוריה:שחקניות קולנוע וטלוויזיה צ'כיות
קטגוריה:ילידות 1973
קטגוריה:צ'כים שנולדו ב-1973
אלי צור

אלי צור (נולד ב-1943) הוא חוקר היסטוריה של הציונות, של השמאל הישראלי ושל עם ישראל. פרופסור בסמינר הקיבוצים. צור עומד בראש "המכון לחקר תולדות תנועות הנוער" במכון יד יערי בגבעת חביבה. לימד באוניברסיטת חיפה. 

חניך תנועת הנוער "השומר הצעיר" בנעוריו (עליה גם כתב ספרי מחקר), וחבר קיבוץ זיקים.

== מספריו ==
* מלחמת העולם השנייה - המלחמה ששינתה את פני העולם: מהלכים והשפעות, ירושלים: הוצאת משרד החינוך, 1995.

* נופי האשליה: מפ"ם 1954-1948, הוצאת המרכז למורשת בן-גוריון, 1998.
* (עורך), לא יוכלו בלעדינו - עמדות מפ"ם בשאלות חוץ וביטחון, קובץ מחקרים, גבעת חביבה: הוצאת יד יערי, 2000.
* שומר לישראל - פרקי חייו של דוד שאלתיאל, תל אביב: הוצאת משרד הביטחון, 2001.
* (עורך), עולם ישן אדם חדש: קהילות ישראל בעידן המודרניזציה, הוצאת המרכז למורשת דוד בן-גוריון, 2005.
* לפני בוא האפלה - השומר הצעיר בפולין ובגליציה 1930-1940 הוצאת אוניברסיטת בן-גוריון ויד יערי, 2006.
* לבלוב אחרון - השומר הצעיר בפולין בשנים 1944-1950, הוצאת יד ושם ויד יערי, 2017.

==קישורים חיצוניים==
* 
* אלי צור, 2004, [http://in.bgu.ac.il/bgi/iyunim/DocLib3/zeev5c.pdf זאב ז'בוטינסקי ומשרד החוץ של פולין], "עיונים בתקומת ישראל"
* [http://www.moreshet.org/?CategoryID=245&ArticleID=1076 פרופ' אלי צור ופרופ' נעימה ברזל על זיכרון מרד גטו ורשה], באתר "מורשת"
* 

קטגוריה:היסטוריונים ישראלים
קטגוריה:סגל סמינר הקיבוצים
קטגוריה:סגל אוניברסיטת חיפה: תולדות ישראל
קטגוריה:זיקים: אישים
קטגוריה:בוגרי השומר הצעיר
קטגוריה:ישראלים שנולדו ב-1943
יונתן ברגר

יונתן ברגר (אנגלית: Jonathan Berger; נולד בשנת 1954 בניו יורק) הוא מלחין וחוקר מוזיקה יהודי-אמריקאי, פרופסור וראש המרכז למוזיקה ומחשבים באוניברסיטת סטנפורד. מהחוקרים המובילים העוסקים בקשרים שבין מחשבים, מוזיקה ותודעה.

ברגר החל ללמוד באקדמיה למוסיקה בירושלים בשנת 1972, שם פגש את אשתו הישראלית, טליה (כיום מלמדת אף היא בסטנפורד). כשחזר לארצות הברית למד לתואר Master of Fine Arts במכון קליפורניה לאמנויות ותואר Doctor of Musical Arts באוניברסיטת סטנפורד. למד קומפוזיציה באוניברסיטאות הרווארד וייל. הוא לימד כ-15 שנה באוניברסיטת ייל. כמו כן לימד באוניברסיטת בר-אילן.

== דיסקוגרפיה ==
<div style="direction: ltr;">
* Miracles and Mud, Naxos American Masters, 2007
* Echoes of Light and Time, Sony, 2000
* Three Songs for Jerusalem, Sony
* Aside, IMA Records
* Diptych, Centaur Records
* The Lead Plates of the Rom Press, CRI
* An Island of Tears, Neuma Records
* Meteora, Cultures Electroniques 2
* To the Lost History of Hope, CCRMA recordings
* A Pocketful of Posies, CCRMA recordings
* Music Magician, Sony Classical Recordings
</div>

== קישורים חיצוניים ==
* [http://jonathanberger.net/ אתר אישי]
* [https://web.stanford.edu/dept/humanitiesout/cgi-bin/drupal-6.2/berger יונתן ברגר], באתר אוניברסיטת סטנפורד

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1954
מרכז ירושלים לתקשורת

מרכז ירושלים לתקשורת (אנגלית: Jerusalem Media and Communications Centre) הוא מכון מחקר ומידע פלסטיני שנוסד בשנת 1988 במטרה לעזור לעיתונאים לחוקרים לקבל מידע על הרשות הפלסטינית.

המרכז עורך מחקרים בנושאים שונים, מפרסם תרגומים של חדשות ומאמרים מהשפה הערבית לאנגלית, עורך סקרים בשאלות שעל הפרק בקרב האוכלוסייה הפלסטינית, עורך סקרי שוק ומקיים כנסים ופאנלים בנושאים שונים וימי עיון והכשרות. מנהל המרכז הוא ד"ר רסאן אל-חטיב, לשעבר שר התכנון ברשות הפלסטינית.

== קישורים חיצוניים ==
* 
קטגוריה:תקשורת פלסטינית
קטגוריה:הרשות הפלסטינית: ארגונים
אלנד

אֶלַנְד (בשוודית: Öland) הוא האי השני בגודלו בשוודיה (אחרי גוטלנד) וחבל הארץ ההיסטורי הקטן ביותר בה. שטח האי 1,342 קמ"ר ומספר תושביו כ-25,000. האי ממוקם בים הבלטי מזרחית לחבל סמולנד (Småland), אשר מופרד ממנו על ידי מצר קאלמאר (Kalmarsund). בשנת 1972 נחנך גשר אלנד (הגשר הארוך ביותר בשוודיה) אשר מחבר בין העיר קאלמאר לאי.

בדרום האי משתרע הנוף החקלאי הייחודי של דרום אלנד, אשר הוכרז כאתר מורשת עולמי על ידי אונסק"ו בשנת 2000.

מבחינה מנהלית משתייך אלנד למחוז קלמר. האי נחלק לשתי ישויות מנהליות: בורגהולם (הצפונית), ומֶרְבּילוֹניה (הדרומית). הערים הגדולות הן פֶרְייֶסְטַאדֶן (שבנפת מרבילוניה, 4,636 תושבים ב-2005), בורגהולם (3,093) ומרבילוניה (1,784).

ברחבי האי כ-13,600 שרידים ארכאולוגיים.

== אתרים תיירותיים ==
=== דרום האי ===
* טירת אקטורפ – מבצר פרהיסטורי משוחזר מתקופת הברזל
* סטורה אלוארד – משטח אבן גיר עצום שהוא אתר מורשת עולמית של אונסק"ו (רוחב 10 ק"מ, אורך 40–50 ק"מ)
* מוזיאון אולנד בהימלסברגה
* המגדלור Långe Jan – המגדלור הגבוה ביותר של שוודיה (41 מ ')

=== צפון האי ===
* טירת בורגהולם, קופינגסוויק, בעיריית בורגהולם – אחד מאתרי התיירות הפופולריים ביותר באי
* ארמון סולידן
* מגדלור Långe Erik בקצה הצפוני של האי
* פארק Böda – עם מספר רב של מסלולי הליכה ושביל אופניים של 40 ק"מ
* כפר הדייגים Byxelkrok.<ref></ref>

== ראו גם ==
* גשר אלנד

== קישורים חיצוניים ==

* 
* [https://web.archive.org/web/20100430181317/http://www.olandsturist.se/en/ לשכת התיירות של האי]
* 

==הערות שוליים==

קטגוריה:שוודיה: חבלים
קטגוריה:איים בים הבלטי
קטגוריה:שוודיה: איים
מתנדנדת על הגלים אך אינה טובעת

סמל העיר פריז ומתחתיו המוטו בלטינית
מתנדנדת על הגלים אך אינה טובעת (בלטינית: Fluctuat nec mergitur, בצרפתית: Il est agité par les vagues, et ne sombre pas<ref></ref>) הוא ביטוי בלטינית המשמש כמוטו של העיר פריז.

הביטוי מופיע בסמל העיר לצד ספינה המתנדנדת על הגלים בים גועש. מקור הביטוי הוא בתאגיד יורדי הים בנהר הסן שבפריז, אשר שלט במסחר בעיר מאז התקופה הרומית.

==קישורים חיצוניים==

== הערות שוליים ==

קטגוריה:מילים וביטויים בלטינית
קטגוריה:מוטואים
קטגוריה:פריז: תרבות
מי טוניק

מי טוניק
ג'ין וטוניק
מי טוֹנִיק (באנגלית: Tonic water) הוא משקה קל מוגז המכיל כינין, אשר מקנה למשקה טעם מריר.

==שימוש רפואי==
המשקה נצרך במקור באזורים הטרופיים מוכי מחלת המלריה של דרום-מזרח אסיה ואפריקה. המטרה הייתה להילחם מראש בהתפרצות המחלה באמצעות טיפול מונע אשר יבוצע כחלק ממהלך החיים הרגיל. במשך הזמן התברר כי צריכה של מי טוניק מסייעת גם להקלה על כאבים הנובעים מהתכווצות שרירים.

בתחילת הדרך הכילו מי הטוניק לשימוש רפואי תערובת של מי סודה וכמות גדולה של כינין. מנהל המזון והתרופות האמריקאי מגביל את כמות הכינין במשקה שאינו למטרות רפואיות ל-83 מיליגרם לליטר, כמות המהווה בין רבע לחצי הכמות לעומת המינון הרפואי המקובל. כיום כמות הכינין במשקה עומדת על כ-60-70 מיליגרם לליטר, ונועדה רק להקנות מרירות למשקה הקל והממותק.

==ג'ין וטוניק==

שתייה של מי טוניק בתצורתו כמשקה קל מקובלת בעיקר כקוקטייל בתערובת עם ג'ין או וודקה. הבריטים תושבי הקולוניות באזורים מוכי מחלת המלריה, נהגו לערבב את מי הטוניק במשקה האלכוהולי ג'ין, וצרכו אותו באופן שוטף הן כתרופה מונעת והן כתחביב אלכוהולי. כיום המשקה פופולרי מאוד במועדונים ובקרב חובבי אלכוהול רבים גם במקומות רחוקים מאוד מארצות המלריה וללא כל הקשר רפואי.

==קישורים חיצוניים==

* 
* https://www.ncbi.nlm.nih.gov/pmc/articles/PMC3121651/
* https://www.mindbodygreen.com/articles/what-is-quinine-in-tonic-water
* https://www.kew.org/read-and-watch/just-the-tonic-history
* https://slate.com/technology/2013/08/gin-and-tonic-kept-the-british-empire-healthy-the-drinks-quinine-powder-was-vital-for-stopping-the-spread-of-malaria.html

קטגוריה:משקאות מוגזים
קטגוריה:מלריה
אבנר פרידמן

אבנר פרידמן (Avner Friedman; נולד ב-19 בנובמבר 1932) הוא מתמטיקאי ישראלי-אמריקאי, פרופסור מחקר באוניברסיטת המדינה של אוהיו. מחקריו עוסקים במשוואות דיפרנציאלית חלקית, תהליכים סטוכסטים, מודלים מתמטיים וביולוגיה מתמטית.

נולד בארץ ישראל המנדטורית ב-19 בנובמבר 1932. בשנת 1954 סיים תואר שני במתמטיקה עם חטיבה בפיזיקה מהאוניברסיטה העברית בירושלים. סיים דוקטורט בשנת 1956 בהנחיית פרופסור שמואל אגמון באוניברסיטה העברית. נושא עבודתו היה "Linear Partial Differential Equations of Elliptic Type". בשנים 1956-57 עשה לימודי פוסט דוקטורט באוניברסיטת קנזס. בין השנים 1957 ל-1958 לימד באוניברסיטת אינדיאנה. בין השנים 1987 ל-2001 לימד באוניברסיטת מינסוטה ומשנת 2002 החל ללמד באוניברסיטת המדינה של אוהיו.

שימש נשיא החברה לביולוגיה מתמטית בין השנים 2007 ל-2009. חבר בוועדה המייעצת בחוג למתמטיקה במכון טכנולוגי חולון.

אלמן ואב לארבעה ילדים.

== קישורים חיצוניים ==

* [http://www.math.osu.edu/~afriedman/ אתר אישי] באתר אוניברסיטת אוהיו 
* 

קטגוריה:מתמטיקאים יהודים אמריקאים
קטגוריה:מתמטיקאים ישראלים
קטגוריה:מהגרים מישראל לארצות הברית
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים חברי האקדמיה הלאומית למדעים של ארצות הברית
קטגוריה:ישראלים חברי האקדמיה האמריקאית לאמנויות ולמדעים
קטגוריה:ישראלים עמיתי האגודה האמריקאית למתמטיקה
קטגוריה:עמיתי SIAM
קטגוריה:סגל אוניברסיטת המדינה של אוהיו
קטגוריה:ישראלים שנולדו ב-1932
קטגוריה:אמריקאים שנולדו ב-1932
גדעון לבינסון

גדעון לבינסון (נולד ב-13 בדצמבר 1954) הוא מלחין, מנצח, מוזיקאי, צ'לן ונגן קונטרבס ישראלי המשמש כיום כפרופסור וראש התוכנית לקומפוזיציה במחלקה למוזיקה באוניברסיטת בר-אילן.

== קורות חיים ==
לבינסון נולד בירושלים, בנם של רות (צ'לנית), ואברהם לבינסון (צייר ובעל משרד פרסום). לבינסון למד קומפוזיציה בבית הספר למוזיקה ע"ש בוכמן-מהטה באוניברסיטת תל אביב, שם היה תלמידו של אנדרה היידו.

בשנת 1986 סיים לימודי דוקטורט בניצוח בקונסרבטוריון פיבודי באוניברסיטת ג'ונס הופקינס, בבלטימור.

הוא השתלם אצל המנצח סרג'יו צ'ליבידאקה ואצל רמי שבלוב. בשנת 1995 חזר לארץ והחל ללמד באוניברסיטת בר-אילן, שם ייסד את המסלול לקומפוזיציה.

יצירותיו כוללות מוזיקה קאמרית, מוזיקה תזמורתית, מוזיקה לתיאטרון ומוזיקה אלקטרו-אקוסטית. הוא ניצח על הרכבים בישראל ומחוצה לה.

יצירותיו של גדעון לבינסון בוצעו על ידי מיטב התזמורות וההרכבים, בניהן התזמורת הקאמרית של מינכן, תיאטרון הבלט של מינכן, אנסמבל סולני תל אביב, התזמורת הסימפונית ירושלים, הסינפונייטה הישראלית באר שבע, התזמורת הקאמרית הישראלית, התזמורת הסימפונית הישראלית ראשון לציון, אנסמבל 2E2M בפריז, רביעיות קרונוס, אוריין, אביב, דאנל, ברניני, ועוד. השתתף כמלחין בפסטיבל ישראל, פסטיבל שלזוויג-הולשטיין ופסטיבל שווצינגן למוזיקה חדישה שניהם בגרמניה, בסדרה "יצירות חדשות" של הרדיו הצפון גרמני. לבינסון היה מלחין אורח באקדמיה הבאוורית לאומניות יפות במינכן באוניברסיטת וייטן-הרדקה בגרמניה ובקונסרבטוריון על שם ורדי בפארמה.

לבינסון זכה בפרסים שונים בארץ ובעולם, ביניהם פרס ראשון בתחרות בינ"ל של האקדמיה האיטלקית לאמנויות יפות בשנת 2000, פרס אקו"ם בשנת 2001, פרס ראש הממשלה לקומפוזיטורים בשנת 2003, פרס שני בתחרות מוצרט מטעם שגרירות אוסטריה בשנת 2006, ועוד.

בשנת 2002 יצא אלבומו Odradek בהוצאת ECM, והיה למלחין הישראלי הראשון שנבחר על ידי חברה זו להפקת פרופיל מוזיקלי. היצירה המרכזית באלבום היא רביעיית מיתרים "אודראדק" שחוברה ב-1999, על שם דמות חידתית בסיפור של פרנץ קפקא.

== חיים אישיים ==
לבינסון חזר בתשובה ונמנה עם חסידי אמשינוב. נשוי לחיה, ולהם שמונה ילדים. אחיו הם הבמאי מיכה לבינסון, איש גלי צה"ל עודד לבינסון וג'ימי - יועץ שיווק לחברות. כיום מתגורר בכפר שבי ציון.

== קישורים חיצוניים ==

* 
* 
* [http://www.israelcomposers.org/Members.aspx?lang=English&letter=L&id=202 ביוגרפיה] 

קטגוריה:מלחינים ישראלים במוזיקה הקלאסית
קטגוריה:מלחינים ישראלים
קטגוריה:מנצחים ישראלים
קטגוריה:מנצחים יהודים
קטגוריה:צ'לנים ישראלים
קטגוריה:נגני קונטרבס
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בעלי תואר דוקטור מאוניברסיטת ג'ונס הופקינס
קטגוריה:סגל אוניברסיטת בר-אילן: מוזיקה
קטגוריה:מלחינים מן המאה ה-20
קטגוריה:מורים למוזיקה בישראל
קטגוריה:זוכי פרס ראש הממשלה לקומפוזיטורים
גדעון
קטגוריה:זוכי פרס אקו"ם
קטגוריה:פעילים במדורי המועצה הישראלית לתרבות ואמנות
קטגוריה:מדענים ישראלים שחזרו בתשובה
קטגוריה:אמנים ישראלים שחזרו בתשובה
קטגוריה:שבי ציון: אישים
קטגוריה:ישראלים שנולדו ב-1954
מכון כרם

מכון כרם הוא מכון להכשרת מורים במרכז ירושלים. המכון מכשיר מורים בתחומי הרוח, היהדות והאמנויות ברוח הומניסטית יהודית. המכון הוקם במטרה להוות אלטרנטיבה להכשרות המורים הקיימות במכללות להכשרת מורים ובאוניברסיטאות. החל משנת 2005, המכון פועל במסגרת המכללה לחינוך ע"ש דוד ילין. 

== אודות ==
מכון כרם נוסד בשנת 1974 בידי ארגון כל ישראל חברים, ביוזמתם של ז'ול בראונשווייג (Jules Braunschweig), מרדכי כהן ואליעזר שביד. בראונשווייג וכהן שהיו קציני צבא צרפת לשעבר שנפגשו במחנה גרמני במלחמת העולם השנייה. 

המכון מעניק תעודת הוראה לבתי הספר העל יסודיים במקצועות רבים. מדי שנה לומדים בו כ-150 סטודנטים. בנוסף להכשרת המורים, פועל במכון מרכז "מלמדים ולומדים" לפיתוח מקצועי למורים, ובו פועלות, בין היתר: תוכנית אשכולות, לקידום הוראת המקצוע תרבות יהודית ישראלית. לצד אלו מתקיימים במכון קורסים ואירועים בתחומי תרבות שונים ומגוונים, המיועדים למורים בשבתון, לעובדי הוראה ולציבור הרחב.

במכון ספרייה הכוללת כ-18,000 ספרים וכתבי עת העוסקים בנושאים כמו יודאיקה, פילוסופיה, חינוך, היסטוריה ואמנויות, ובה נמצאים חפציה של המשוררת זלדה וספרייתו של מרדכי שלו.

משנת 2005 פועלת הכשרת המורים במכון במסגרת המכללה לחינוך ע"ש דוד ילין. שאר התוכניות פועלות במסגרת ארגון כל ישראל חברים.

מנהלת המכון היא ד"ר רחל וולפיש. המכון חבר באיגוד ההתחדשות היהודית “פנים״.

== קישורים חיצוניים ==

* 

* [http://mikrarevivim.blogspot.co.il/2013/01/blog-post_2.html 'על הוראה משמעותית' - ריאיון עם ד"ר ענבר גלילי-שכטר, מנהלת מכון כרם], בתוך: ד"ר לאה מזור, על מקרא הוראה וחינוך
* 

==הערות שוליים==

כרם
כרם
קטגוריה:ארגונים החברים באיגוד ארגוני יהדות ישראלית
קטגוריה:ישראל: מכללות להוראה